open-index/open-wikipedia-markdown huggingface dataset:
Паўлё Каэльё

**Паўлё Каэльё** (; нар. ) — бразыльскі пісьменьнік і паэт, адзін з найбольш чытаных пісьменьнікаў у сьвеце на пачатку XXI стагодзьдзя. Атрымальнік шэрагу ўзнагародаў.

## Творы
* 1987 — «Паломніцтва» альбо «Дзёньнік мага» (*O Diário de Um Mago*)
* 1988 — «Алхімік» (*O Alquimista*)
* 1990 — «Брыда» (*0 Brida*)
* 1992 — «Валькірыі» (*As Valkírias*)
* 1994 — «Мактуб» (*Maktub*)
* 1994 — «На беразе Рыё-П’едра села я й заплакала...» (*Na margem do rio Piedra eu sentei e chorei*)
* 1996 — «Пятая гара» (*O Monte Cinco*)
* 1997 — «Кніга Ваяра Сьвятла» (*Manual do guerreiro da luz*)
* 1997 — «Любоўныя лісты прарока» (*Letras do amor de um profeta*)
* 1998 — «Вероніка вырашае памерці» (*Veronika decide morrer*)
* 2000 — «Д’ябла й сэньярыта Прым» (*O Demônio e a srta Prym*)
* 2001 — «Бацькі, сыны й дзяды» (*Histórias para pais, filhos e netos*)
* 2003 — «Адзінаццаць хвілінаў» (*Onze Minutos*)
* 2005 — «Заір» (*O Zahir*)
* 2006 — «Вядзьмарка з Партабэла» (*A bruxa de Portobello*)
* 2008 — «Пераможца застаецца адзін» (*O Vencedor Está Só*)
* 2010 — «Алеф» (*O Aleph*)
* 2012 — «Манускрыпт знаходзіцца ў Акры» (*Manuscrito Encontrado em Accra*)

## Вонкавыя спасылкі

Катэгорыя:Літаратары
Катэгорыя:Бразыльскія літаратары
Катэгорыя:Паэты
Чарніцкі сельсавет (Віцебскі раён)

**Чарніцкі сельсавет** — былая адміністрацыйна-тэрытарыяльная адзінка ў складзе Віцебскага раёну Віцебскай акругі.

## Гісторыя
20 жніўня 1924 году створаны ў складзе Віцебскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці).

29 кастрычніка 1924 году сельсавет перайменаваны ў Замастоцкі.

## Літаратура
*  С. 335

Катэгорыя:Былыя сельсаветы Віцебскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1924 годзе
Рудніцкі сельсавет

Назву **Ру́дніцкі [[сельсавет]]** маюць:

* Рудніцкі сельсавет — былая адміністрацыйна-тэрытарыяльная адзінка ў складзе Пружанскага раёну Берасьцейскай вобласьці
* Рудніцкі сельсавет — былая адміністрацыйна-тэрытарыяльная адзінка ў складзе Віцебскага раёну Віцебскай вобласьці

## Глядзіце таксама
* Руднікаўскі сельсавет
Apple Tea

**Apple Tea** — вядомы беларускі джазавы гурт з Менску. Адзін з самых вядомых у Беларусі джаз бэнд, які грае сучасны джаз і фьюжн.

Заснаваны ў 1994 годзе. Першы склад: Ігар Сацэвіч — лідэр, бас-гітара, кампазыцыя і аранжыроўкі, Аляксандар Сапега — барабаны, Алег Дарошын — гітара, Андрэй Матлін — саксафоны, Канстанцін Гарачы — клавішныя, Сяргей Ліпкоўскі — фартэпіяна, аранжыроўка.

У розныя гады ў склад групы ўваходзілі: Віталь Ямуцееў і Андрэй Бандарэнка (саксафоны), Максім Пугачоў — клавішныя («Беларускія Песьняры»), Аляксандар Старажук — перкусыя («Ляпіс Трубяцкой» 2002). Група ўдзельнічала ў студыйных запісах многіх вядучых музыкаў Беларусі.

Першая зь беларускіх гуртоў выдала альбом у Расеі, першая выдала відэавэрсыю сольнага канцэрту. З 1994 да 1997 музыкі працавалі, як малы склад Дзяржаўнага канцэртнага аркестру Беларусі, у 2000-01 — як студыйная група польскай фірмы «PGK Studio International». У 2005 група мела склад: Ігар Сацэвіч, Аляксандар Сапега, Сяргей Аляксандраў — клавішныя, Ігар Люты — саксафоны, Андрэй Ускоў — гітара. Напрыканцы 2005 на месца Андрэя Ўскова прыйшоў Міхаіл Філіпеня-малодшы, з 2006 з гуртом супрацоўнічаюць саксафаністы Аляксей Кляшчоў і Павал Аракелян, з 2009 — саксафаніст Віталь Ямуцееў.

## Дыскаграфія
* 2013 — TEN-TEN
* 2009 — Apple Tea V
* 2006 — Instead of You
* 2003 — Warsaw Zoo
* 2000 — Bee Dance
* 1999 — Angry Girls

### Сінглы
* 2009 — Жыто половее (разам з )

### Удзел у складанках
* 2003 — «It’s No Good» — у зборніку «Personal Depeche»

## Узнагароды
* Лепшы кліп «Яблочный чай» (Рок-каранацыя 2006);
* «Найлепшы джаз-выканаўца (калектыў)» (Нацыянальная музыкальная прэмія, 2012)

## Літаратура
* 

## Крыніцы

## Вонкавыя спасылкі
* 

Катэгорыя:Беларускія музычныя гурты
Катэгорыя:Зьявіліся ў 1994 годзе
Скураты

Назву **Скураты** маюць:

* Скураты — вёска ў Івацэвіцкім раёне Берасьцейскай вобласьці
* Скураты — вёска ў Докшыцкім раёне Віцебскай вобласьці
* Скураты — вёска ў Пастаўскім раёне Віцебскай вобласьці
* Скураты — былы хутар у Шаркоўшчынскім раёне Віцебскай вобласьці
* Скураты — вёска ў Ваўкавыскім раёне Гарадзенскай вобласьці
* Скураты — вёска ў Круглянскім раёне Магілёўскай вобласьці
* Скураты — вёска ў Менскім раёне Менскай вобласьці
* Скураты — вёска ў Смалявіцкім раёне Менскай вобласьці
Юзафова (Смалявіцкі раён)

**Юзафо́ва** — вёска ў Смалявіцкім раёне Менскай вобласьці. Уваходзіць у склад Усяскага сельсавету. Знаходзіцца за 40 км на паўночны ўсход ад цэнтру Менску, за 11 км на паўднёвы ўсход ад Лагойску, за 15 км на поўнач ад Смалявічаў і за 1,6 км на поўдзень ад дарогі  Жодзін — Дзяніскі.

## Гісторыя
Ля вёскі знаходзіцца помнік археалёгіі — гарадзішча.

Першыя зьвесткі аб вёсцы датаваныя канцом XVIII стагодзьдзя. Паводле рэвізіі (падушнага перапісу падаткавага насельніцтва) у 1795—1797 гадах у Менскай губэрні, матэрыялы якой увайшлі ў т. зв. эканамічныя заўвагі да генэральнага межаваньня 1800 году, фальварак Юзафова зьяўляўся часткай маёнтку Косіна Юзэфа Тышкевіча. У гонар гаспадара маёнтку, верагодна, вёска і атрымала сваю назву.

Пасьля рэвалю­цыі на месцы фальварку ўзьнік пасёлак, была створана працоўная школа першае ступені. У 1926 годзе ў школе вучыліся 72 дзяцей. У пачатку 1930-х гадоў у вёсцы быў калгас «Чырвоны пуцілавец», працавалі кузьня і стальмашня.

30 кастрычніка 2009 году перададзеная зь ліквідаванага Юр’еўскага ва Ўсяскі сельсавет.

## Насельніцтва
Па­водле перапісу 1897 году вёска — тады яшчэ фальварак у Юр’еўскай воласьці Барысаўскага павету — налічвала 3 двары і 33 жыхары. На пачатку XX стагодзьдзя фаль­варак меў толькі адзін двор і 8 жыхароў. У 1917 годзе — 1 двор і 9 жыхароў. Паводле перапісу 1926 году ў вёсцы быў 31 двор і 184 жы­хары. Паводле перапісу 1996 году вёска налічвала 26 двароў і 48 жыхароў.

* 1999 год — 59 чалавек
* 2010 год — 36 чалавек

## Юзафова і Янка Купала
У Юзафове з 1883 па 1886 год жыла сям’я Луцэвічаў, дзе бацька Янкі Купалы Дамінік Луцэвіч служыў у маёнтку памешчыка Багдановіча. У Юзафове сям’я Луцэвічаў пераехала зь Вязынкі, дзе нарадзіўся будучы паэт. Пра Юзафова Янка Купала пісаў у сваім лісьце Льву Клейнбарту 23 лістапада 1927 году.

## Выхадцы
У вёсцы ў 1934 годзе нарадзіўся Станіслаў Акуліч, беларускі будаўнік, Герой Сацыялістычнай Працы (1981), сябра ЦК КПБ, дэпутат Вярхоўнага Савету БССР (1971—1975).

## Крыніцы

## Літаратура
* Янка Купала: Энцыкл. даведнік / БелСЭ; Рэдкал.: І. П. Шамякін (гал. рэд.) і інш. — Мн., БелСЭ, 1986. — 727 с, 26 л. іл.; Артыкул «Юзафова». — С. 688.
* Насевіч В. Смалявіччына ў перыяд феадалізму /  С. 27—48; 58—59 

Катэгорыя:Усяскі сельсавет
Катэгорыя:Населеныя пункты Смалявіцкага раёну
Катэгорыя:Населеныя пункты, згаданыя ў XVIII стагодзьдзі
Катэгорыя:Купалаўскія мясьціны
Царква Сьвятога Міхаіла (Кейля)

**Царква́ сьвято́га Міхаі́ла** () — збор Эстонскай эвангельска-лютаранскай царквы. Знаходзіцца ў мястэчку Кейля па адрасе Палдыская шаша, 2. Гэта найвялікшая сярэднявечная царква ў павеце Хар’юмаа.

## Мінуўшчына
Дакладны час пабудовы царквы невядомы, аднак меркавана яе ўзьвядзеньне пачалося адразу пасьля падпарадкаваньня паўночнай Эстоніі каралю Даніі. Вядома, што ў 1280 року на Кейльскім пагорку было скончанае будаўніцтва вялікае чатырохвугольнае капліцы, якая цяпер складае алтарную частку сучаснага будынку.

Астатняя частка будынку, імаверна, паўстала ў першай палове XIV стагодзьдзя. Гэта быў звычайны простакутны ў пляне будынак з адзіным уваходам з заходняга боку.

У другой палове XV стагодзьдзя царква была рэканструяваная, з заходняга боку пастаўленая масіўная вежа, у царкве пастаўлены арган.

У 1558 року, падчас Лівонскай вайны, царква зруйнаваная, начыньне разрабаванае. Аднаўленьне працягвалася да 1596 року. У 1632 року царкве падараваны алтар, зроблены талінскім майстрам Тобіясам Гайнцам. У 1843 зь Нямеччыны быў прывезены новы арган; у 1914 Аўгуст Тэркман павялічыў яго ўдвая і перанёс з паўночнага на заходні балькон. У 1997 року з дапамогай мясцовых уладаў, кампаніяў і прыватных асобаў арган быў абноўлены.

У 1851 року была дададзеная псэўдагатычная вежа.

## Крыніцы

## Вонкавыя спасылкі

* Зьвесткі на бачыне Эстонскай эвангельска-лютаранскай царквы
* Аэрапанарама Кейльскай царквы

Катэгорыя:Кейля
Катэгорыя:Хрысьціянскія храмы Эстоніі
Катэгорыя:Храмы пад тытулам Сьвятога Міхала
Эстанізацыя

**Эстаніза́цыя** — разьвіцьцё эстонскай мовы, культуры й ідэнтычнасьці праз розныя адукацыйныя і іншыя дзяржаўныя праграмы; а таксама зьмяненьне ўласных імёнаў зь іншых моваў на эстонскія імёны.

## Прозьвішчы
Да 1920 року каля 50% эстонскіх прозьвішчаў мелі замежнае паходжаньне. На пачатку 1930-х прэзыдэнт Канстантын Пятс прэзэнтаваў агульнанацыянальную праграму эстанізацыі прозьвішчаў. За час гэтае кампаніі тысячы эстонскіх грамадзянаў дабраахвотна зьмянілі ўласныя прозьвішчы.

### Вядомыя эстонцы, якія эстанізавалі прозьвішчы
* Карл Аўгуст Айнбунд → Каарэл Еээнпалу
* Гаральд Рудольф Кляйн → Руут Тарма
* Ганс Ляйпман → Анц Ляйкмаа
* Крысьцьян Тросман → Крысьцьян Палусалу

## Інтэграцыя
Палітыка інтэграцыі накіраваная на ўзмацненьне эстонскай ідэнтычнасьці сярод насельніцтва, разьвіцьцё агульных каштоўнасьцяў, пачуцьця нацыянальнага гонару; з павагаю і ўспрыманьнем культурных адрозьненьняў сярод жыхароў Эстоніі.

### Адукацыя
14 сакавіка 2000 урад Эстоніі прыняў дзяржаўную праграму «Інтэграцыя ў эстонскім грамадзтве 2000—2007». Галоўнымі аспэктамі праграмы — лінгвістычна-камунікатыўны, легальна-палітычны і соцыё-эканамічны. Мэта падпраграмаў: вывучэньне эстонскай мовы моладзю і падлеткамі.

## Глядзіце таксама
* Насельніцтва Эстоніі
* Беларусізацыя

## Крыніцы і заўвагі

## Вонкавыя спасылкі
* Інтэграцыйная і міграцыйная фундацыя

Катэгорыя:Гісторыя Эстоніі
Катэгорыя:Эстонская мова
Катэгорыя:Культурная асыміляцыя
Грындавік (футбольны клюб)

«**Грындавік**» () — ісьляндзкі футбольны клюб з гораду Грындавіку. Заснаваны ў 1932 годзе.

## Вонкавыя спасылкі
* Афіцыйны сайт

Катэгорыя:Грындавік
Уладзімер Карыцька

**Уладзімер Карыцька** ( 6 ліпеня 1979 году, Маладэчна, БССР) — беларускі футбаліст, паўабаронца. У 2002—2012 гадах гуляў за нацыянальную зборную Беларусі. Сёньня працуе галоўным трэнэрам расейскага «Сатурна».

## Кар’ера
### Клюбная
Выхаванец маладэчанскага футболу. У 1999 годзе прыяднаўся да менскага «Тарпэда», а пазьней да мазырскай «Славіі», у апошняй стаў адным з найлепшых гульцоў беларускага чэмпіянату. Улетку 2001 году разам з Валерам Стрыпейкісам перайшоў у славацкі «Ружамбэрак», а з 2002 году выступаў за розныя клюбы расейскай Прэм’ер-лігі.

У 2007—2008 гадах пасьпяхова спаборнічаў ва Ўкраіне, баронячы колеры адэскага «Чарнаморца». Пазьней зноў вярнуўся ў Расею, з 2010 году выступаў у ФНЛ за яраслаўскі «Шыньнік». У кастрычніку 2014 году праз канфлікт з трэнэрскім штабам пакінуў стан «Шыньніка», аднак кантракт з клюбам працягваў дзеіць. У лістападзе 2014 году быў аддадзены «Шыньнікам» у арэнду тульскаму «Арсэналу» да канца сэзону. 12 красавіка 2015 году забіў гол, які дапамог «Арсэналу» атрымаць перамогу над «Уфой» (1:0).

Па заканчэньні сэзону 2014—2015 гадоў пачаў шукаць новы клюб. Некаторы час трэнаваўся разам з клюбам беларускай Першай лігі «Іслачу». Пазьней апынуўся ў менскім «Дынама», зь якім 11 ліпеня 2015 году падпісаў кантракт. У табары дынамаўцаў замацаваўся ў асноўным складзе, дапамог клюбу дакрочыць да групавога этапу Лігі Эўропы.

Першую палову сэзону 2016 году прапусьціў з прычыны траўмы, але потым вярнуў месца ў асноўным складзе і нават стаў капітанам каманды. У сьнежні 2016 году падоўжыў кантракт зь менчукамі, аднак у лютым 2017 году пакінуў каманду, стаўшы свабодным агентам. Усяго за «Дынама» правёў 47 матчаў ва ўсіх турнірах (25 у чэмпіянаце Беларусі, 18 у Лізе Эўропы і 4 у Кубку Беларусі). У сакавіку 2017 году стала вядома, што Карыцька пастанавіў завяршыць прафэсійную кар’еру.

### Міжнародная
З 2002 па 2012 гады выступаў за нацыянальную зборную Беларусі. Усяго ў складзе зборнай згуляў 40 матчаў, у якіх забіў 3 галы. Сярод ягоных галоў вылучаецца пераможны гол у матчы супраць зборнай Нідэрляндаў 21 лістапада 2007 году.

## Трэнэрская праца
У чэрвені 2017 году ўвайшоў у трэнэрскі штаб клюбу «Энэргетык-БДУ», аднак ужо ў наступным сэзоне зышоў з каманды.

У жніўні 2018 году ачоліў склад маскоўскага «Дынама». Пакінуў пасаду ў траўні 2019 году і неўзабаве быў прызначаны галоўным трэнэрам зборнай Беларусі (да 19 гадоў). Заставаўся на пасадзе да кастрычніка, калі зборная ў кваліфікацыйным раўндзе чэмпіянату Эўропы заняла трэцяе месца, выбыла з далейшай барацьбы і спыніла існаваньне. Пазьней стаў галоўным трэнэрам Акадэміі футболу АБФФ, у 2020 годзе таксама ачольваў малодшую моладзевую зборную (да 20 гадоў), складзеную з гульцоў 1999 году нараджэньня і маладзей.

У чэрвені 2023 году стаў старшым трэнэрам раменскага «Сатурна». У сьнежні 2023 году дырэктар «Сатурна» Раман Шырокаў заявіў, што Карыцька стане новым галоўным трэнэрам клюбу.

## Дасягненьні
* Бронзавы прызэр чэмпіянату Беларусі: 2016

## Статыстыка

## Крыніцы

Катэгорыя:Нарадзіліся ў Маладэчне
Катэгорыя:Беларускія футбалісты
Катэгорыя:Футбалісты зборнай Беларусі
Прудзішча (Лагойскі раён)

**Пру́дзішча** — вёска ў Лагойскім раёне Менскай вобласьці. Уваходзіць у склад Бяларуцкага сельсавету. Знаходзіцца за 30 км на поўнач ад цэнтру Менску, за 14 км на захад ад Лагойску і за 7 км (празь Сямкова) на поўдзень ад дарогі  Жодзін — Дзяніскі.

## Прудзішча і Янка Купала
З 1891 па 1895 год Прудзішча, якое тады было фальваркам памешчыка Жаброўскага ў Бяларуцкай воласьці Менскай губэрні, арандаваў і жыў тут зь сям’ёй бацька Янкі Купалы Дамінік Луцэвіч. У лістах Л. Клейнбарту 23 лістапада 1927 году і 21 верасьня 1928 году Янка Купала пісаў, што ў Прудзішчы ён вучыўся ў вандроўных настаўнікаў, шмат чытаў, пазнаёміўся з творамі клясыкаў расейскае і польскае літаратуры, захапляўся беларускімі народнымі казкамі, якія яму па-майстэрску распавядаў парабак Пясьляк.

## Насельніцтва
* 1999 год — 37 чалавек
* 2010 год — 33 чалавекі

## Крыніцы

## Літаратура
* Янка Купала: Энцыкл. даведнік / БелСЭ; Рэдкал.: І. П. Шамякін (гал. рэд.) і інш. — Мн., БелСЭ, 1986. — 727 с, 26 л. іл.; Артыкул «Прудзішча». — С. 504.

## Вонкавыя спасылкі
* Прудзішча: краявіды // radzima.org
* Мачаны / Зьміцер Бартосік // Радыё «Свабода»

Катэгорыя:Бяларуцкі сельсавет
Катэгорыя:Населеныя пункты Лагойскага раёну
Катэгорыя:Купалаўскія мясьціны
Кабішчанскі сельсавет

**Кабішча́нскі сельсаве́т** — былая адміністрацыйна-тэрытарыяльная адзінка ў складзе Гарадоцкага раёну Віцебскай вобласьці. Адміністрацыйны цэнтар — вёска Кабішча.

## Гісторыя
26 сакавіка 1927 году Кузьняцоўскі раён скасаваны, сельсавет далучаны да Віцебскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці). 15 лютага 1931 году раён скасаваны, сельсавет далучаны да Гарадоцкага раёну.

## Населеныя пункты
* 1 студзеня 1947 году — 25

## Літаратура
*  С. 335
*  С. 78

Катэгорыя:Былыя сельсаветы Гарадоцкага раёну
Царква Сьвятой Ганны (Ялова)

**Царква́ Сьвято́й Га́нны** — праваслаўная царква на могілках у вёсцы Ялова Берасьцейскае япархіі, збудаваная ў гонар Сьвятой праведнай Ганны ў 1871 годзе. Царква — помнік народнага драўлянага дойлідзтва.

На працягу ўсёй сваёй гісторыі храм зьяўляўся прыпісным да Шарашоўскае парафіі.

## Апісаньне
Храм пабудаваны з сасновага бруса. Кампактны прастакутны ў пляне аб’ём пераходзіць у трохкантовую апсыду, трохвальмавае пакрыцьцё якой плястычна ўзбагачае дах асноўнага аб’ёму. Канёк даху над галоўным фасадам завершаны двухяруснай чатырохкантовай вежкай на канічнай падставе. Кантавыя фасады завершаны франтончыкамі з драўлянымі скульптурамі ў іх. Вынас даху на галоўным фасадзе стварае слупковае «падценьне», пад якім разьмешчаны прастакутны ўваходны праём. Справа ад уваходу разьмяшчаецца паўзашклёная вэранда з асобным уваходам. Сьцены пазбаўлены дэкору, прарэзаны прастакутнымі аконнымі праёмамі ў простай дашчанай ліштве.

## Мінуўшчына
1 чэрвеня 1961 году дзеючая прыпісная царква ў в. Ялова была зьнятая з уліку Берасьцейскім аблвыканкамам. У 2006 годзе дзяржаўныя ўлады зноў зарэгістравалі праваслаўны прыход царквы Сьвятой Ганны ў в. Ялова.

Набажэнствы ў храме праводзяцца ў дзень памяці Сьвятой праведнай Ганны, на трэці дзень Сьвятой Пасхі, Сьвятой Троіцы і Раства.

Ялова
Ялова
Катэгорыя:Зьявіліся ў 1871 годзе
Ялова
Катэгорыя:Ялова (Берасьцейская вобласьць)
Ялова
Катэгорыя:1871 год у Беларусі
Шалыгінскі сельсавет

**Шалы́гінскі сельсавет** — былая адміністрацыйна-тэрытарыяльная адзінка ў складзе Лосьвідзкага раёну Віцебскай акругі. Адміністрацыйны цэнтар — вёска Шалыгі.

## Гісторыя
20 жніўня 1924 году створаны ў складзе Лосьвідзкага раёну Віцебскай акругі.

У 1924 годзе сельсавет перайменаваны ў Міхалёўскі.

## Літаратура
*  С. 393

Катэгорыя:Былыя сельсаветы Лосьвідзкага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1924 годзе
Дражнаўскі сельсавет (Кузьняцоўскі раён)

**Дра́жнаўскі сельсавет** — былая адміністрацыйна-тэрытарыяльная адзінка ў складзе Кузьняцоўскага раёну Віцебскай акругі. Адміністрацыйны цэнтар — вёска Дражна.

## Гісторыя
20 жніўня 1924 году створаны ў складзе Лосьвідзкага раёну Віцебскай акругі. 29 кастрычніка 1924 году раён перайменаваны ў Кузьняцоўскі.

## Літаратура
*  С. 291, 393

Катэгорыя:Былыя сельсаветы Кузьняцоўскага раёну
Катэгорыя:Сельсаветы, створаныя ў 1924 годзе
Капліца Сьвятога Казімера (Ружаны)

**Каплі́ца Сьвято́га Казі́мера**, таксама **касьцё́л Сьвятога Казімера** — помнік архітэктуры XVIII стагодзьдзя ў Ружанах. Знаходзіцца на паўночна-ўсходняй ускраіне мястэчка, на могілках пры гістарычнай Віленскай вуліцы. Дзее. Твор архітэктуры раньняга клясыцызму. Аб’ект Дзяржаўнага сьпісу гістарычна-культурных каштоўнасьцяў Беларусі.

Ад пачатку капліца ўваходзіла ў склад комплексу Ружанскага базылянскага манастыра.

## Гісторыя
### Вялікае Княства Літоўскае
Мураваную могілкавую капліцу ў Ружанах збудавалі ў 1792 годзе з фундацыі ўласьніка маёнтку Аляксандра Сапегі. Праект выканаў саксонскі архітэктар Ян Самуэль Бэкер. Будаваньне зьвязваюць з мошчамі сьвятога Казімера, якія ў сярэдзіне XVII ст. захоўваліся ў ружанскіх уладаньнях Сапегаў.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Ружаны апынуліся ў складзе Расейскай імпэрыі, капліца працягвала дзеяць.

### Найноўшы час
За савецкім часам капліца прыйшла ў заняпад.

## Архітэктура
Помнік архітэктуры раньняга клясыцызму. Гэта прастакутны ў пляне аб'ём, накрыты 2-схільным дахам. Пэрымэтрам будынку праходзіць прафіляваны карніз. Сьцены праразаюцца прастакутнымі высокімі вокнамі. Уваходныя дзьверы і бакавыя нішы аздабляюцца ліштвамі.

Сьцены ў інтэр’еры завяршаюцца карнізам. Алтар мураваны ў выглядзе портыку дарычнага ордэру.

## Галерэя
### Гістарычныя здымкі і графіка

Ružany, Bazylanski, Kaplica. Ружаны, Базылянскі, Капліца (J. Becker, 1762-88).jpg|Я. Бэкер, 1762—1788 гг.
Ružany, Bazylanski, Kaplica. Ружаны, Базылянскі, Капліца (J. Becker, 1762-88) (2).jpg|Я. Бэкер, 1762—1788 гг.
Ružany, Vilenskaja, Bazylanski, Kaplica. Ружаны, Віленская, Базылянскі, Капліца (1915-18).jpg|1915—1918 гг.
Ružany, Vilenskaja, Bazylanski, Kaplica. Ружаны, Віленская, Базылянскі, Капліца (1919-39).jpg|да 1939 г.


### Сучасныя здымкі

Kaplica śv. Kazimiera, Ružany 001.Jpeg|Агульны выгляд
Kaplica śv. Kazimiera, Ružany 007.jpg|Галоўны фасад
Kaplica śv. Kazimiera, Ružany 003.Jpeg|Бакавы фасад
Kaplica śv. Kazimiera, Ružany 005.Jpeg|Уваход


## Заўвагі

## Крыніцы

## Літаратура
* 
* 
* 

## Вонкавыя спасылкі

* 
* 

Ружаны
Катэгорыя:Храмы Ружанаў
Катэгорыя:Касьцёлы Пінскай дыяцэзіі
Катэгорыя:Касьцёлы Пружанскага раёну
Катэгорыя:Зьявіліся ў 1792 годзе
Катэгорыя:Збудаваньні клясыцызму Беларусі
Катэгорыя:Капліцы Берасьцейскай вобласьці
Органы сна

**Органы сна** () — беларускі рок-гурт. Заснаваны ў кастрычніку 1996 году ў Шацілавічах.

## Гісторыя
«Органы сна» ўтварыліся ў кастрычніку 1996 году ў Шацілавічах. У 2010 годзе музыкі сталі ляўрэатамі міжнароднага фэстывалю «Рок-Лайн», заключылі дамову з прадусарскім цэнтрам «Бомба-Питер» аб продажы альбома «Камнепад» у інтэрнэце. Найбольш вядомыя песьні: «Петля», «Камнепад», «Каберне», «Детки». З 2010 году гурт абнавіў склад.

11 красавіка 2014 году памёр саліст гурта.

## Дыскаграфія
* «*Камнепад*» (2010)

## Вонкавыя спасылкі
* Суполка «Органы сна» vkontakte
* «Органы сна» на last.fm
* Інтэрвію з дырэктарам «Органаў сну» Эдуардам Саранчуком
* Рэцэнзія на альбом «Камнепад»

Катэгорыя:Беларускія рок-гурты
Катэгорыя:Беларускія музычныя гурты
Катэгорыя:Шацілавічы
Асіпоўка

Назву **Асіпоўка** маюць:

* Асіпоўка — рака ў Берасьцейскай вобласьці, левы прыток ракі Мухавец, басэйн Віслы
* Асіпоўка — былая вёска ў Нараўлянскім раёне Гомельскай вобласьці
Дзёрнавічы

Назву **Дзёрнавічы** маюць:

## Населеныя пункты
### [[Беларусь]]
* Дзёрнавічы — вёска ў Дрысенскім раёне Віцебскай вобласьці
* Дзёрнавічы — былая вёска ў Нараўлянскім раёне Гомельскай вобласьці
Асінаўскі сельсавет (Віцебскі раён)

**Асі́наўскі сельсавет** — былая адміністрацыйна-тэрытарыяльная адзінка ў складзе Віцебскага раёну Віцебскай вобласьці. Адміністрацыйны цэнтар — вёска Асінаўка.

## Гісторыя
20 жніўня 1924 году створаны ў складзе Высачанскага раёну Віцебскай акругі (да 26 ліпеня 1930 году). 8 ліпеня 1931 году раён скасаваны, сельсавет далучаны да Лёзьненскага раёну. 12 лютага 1935 году сельсавет перададзены ў склад адноўленага Багушэўскага раёну. 20 студзеня 1960 году раён скасаваны, сельсавет далучаны да Віцебскага раёну.

## Населеныя пункты
* 1 студзеня 1947 году — 7

## Літаратура
*  С. 277
*  С. 336, 373
*  С. 359
*  С. 76

Катэгорыя:Былыя сельсаветы Віцебскага раёну
Катэгорыя:Сельсаветы, створаныя ў 1924 годзе
DRAM

**DRAM** ці **дынамічная памяць з адвольным доступам** () — тып памяці з адвольным доступам, у якім кожны біт памяці захоўваецца ў асобным кандэнсатары на мікрасхеме. Кандэнсатар можа быць або зараджаным, або разраджаным, таму паводле стану зараджанасьці вызначаецца значэньне — 1 ці 0. Паколькі зарад у кандэнсатары зь часам зьнікае, адпаведна зьнікаюць і зьвесткі, таму зьвесткі ў ячэйках счытваюцца і перазапісваюцца наноў — кожная такая апэрацыя называецца *[[Рэгенэрацыя памяці|крокам рэгенэрацыі]]*. З-за неабходнасьці абнаўленьня зьвестак гэты тып памяці называецца *дынамічным*, у процівагу SRAM і іншым тыпам *статычнай памяці*.

Дынамічная памяць часьцей за ўсё займае ролю асноўнай памяці кампутара. Яна выкарыстоўваецца ў той жа ролі ў ноўтбуках і працоўных станцыях, а таксама ў некаторых гульнявых прыстаўках.

Перавагай DRAM зьяўляецца канструкцыйная простасьць: усяго адзін транзыстар і кандэнсатар на біт інфармацыі. У сваю чаргу, для аднаго біту інфармацыі ў статычнай памяці неабходна чатыры або шэсьць транзыстараў. З гэтай прычыны дасягаецца вялікая шчыльнасьць захаваных зьвестак. Параўнальна з флэш-памяцьцю, DRAM ёсьць энэргазалежнай, бо хутка губляе зьвесткі пасьля страты электрасілкаваньня. Памер транзыстараў і кандэнсатараў у дынамічнай памяці вельмі малы: на адзін чып могуць зьмясьціцца мільярды.

## Глядзіце таксама
* DIMM
* Статычная памяць з адвольным доступам
* Флэш-памяць

## Крыніцы

## Вонкавыя спасылкі

Катэгорыя:Кампутарная памяць
Нымэ Калью Талін

«**Нымэ Калью**» () — эстонскі футбольны клюб з гораду Таліна. Заснаваны ў 1923 годзе. Двухразовы чэмпіён Эстоніі (2012, 2018) і двухразовы ўладальнік Кубка Эстоніі (2015, 2025).

## Крыніцы

## Вонкавыя спасылкі
* Афіцыйны сайт

Катэгорыя:Талін
Катэгорыя:Зьявіліся ў 1923 годзе
Будкі

Назву **Будкі** маюць:

* Будкі — вёска ў Ельскім раёне Гомельскай вобласьці
* Будкі — вёска ў Нараўлянскім раёне Гомельскай вобласьці
* Будкі — вёска ў Вялейскім раёне Менскай вобласьці
Канстанцінава (Берасьцейская вобласьць)

**Канстанці́нава** — былая вёска на тэрыторыі сучаснага Пружанскага раёну Берасьцейскай вобласьці.

## Мінуўшчына
Канстанцінава і суседняе Паўлава паўсталі на землях, выкупленых жыдамі ў Сапегаў. Паселішчы атрымалі назву ў гонар прадстаўнікоў царскай сям’і. У 1850 року пачалося засяленьне жыдамі-перасяленцамі зь Ясянёўкі, Пяскоў, Лыскава і Ваўкавыску, якія займаліся земляробствам.

За расейскім часам — калёнія ў Ружанскай воласьці Слонімскага павету Гарадзенскай губэрні. На пачатку XX стагодзьдзя 219 жыхароў, 11 двароў, 622 дзесяціны, жыдоўскі малітоўны дом.

За польскім часам — калёнія ў гміне Ружана Косаўскага павету Палескага ваяводзтва.

Зь верасьня 1939 року ў складзе БССР, з 15 студзеня 1940 у Малочкаўскім сельсавеце Ружанскага раёну Берасьцейскай вобласьці.

У Другую сусьветную вайну ўсё жыдоўскае насельніцтва вёскі пераселенае ў Ружанскае гета, ліквідаванае ўвосені 1942 року. Вёска спаленая нацыстамі разам з жыхарамі 8 ліпеня 1944.

## Крыніцы і заўвагі

Катэгорыя:Колішнія населеныя пункты Пружанскага раёну
Забараўскі сельсавет

**За́бараўскі сельсаве́т** — былая адміністрацыйна-тэрытарыяльная адзінка ў складзе Сеньненскага раёну Віцебскай вобласьці. Адміністрацыйны цэнтар — вёска Забараўе.

## Гісторыя
20 жніўня 1924 году створаны Будзкі сельсавет у складзе Багушэўскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці). 8 ліпеня 1931 году раён скасаваны, сельсавет далучаны да Сеньненскага раёну. 12 лютага 1935 году сельсавет перададзены ў склад адноўленага Багушэўскага раёну.

16 ліпеня 1954 году сельсавет перайменаваны ў Забараўскі.

20 студзеня 1960 году раён скасаваны, сельсавет далучаны да Сеньненскага раёну.

14 красавіка 1962 году сельсавет перайменаваны ў Обальскі.

## Літаратура
*  С. 277
*  С. 290

Катэгорыя:Былыя сельсаветы Сеньненскага раёну
Катэгорыя:Сельсаветы, створаныя ў 1954 годзе
Катэгорыя:Сельсаветы, скасаваныя ў 1962 годзе
Дзевінскі сельсавет

**Дзе́вінскі сельсавет** — былая адміністрацыйна-тэрытарыяльная адзінка ў складзе Багушэўскага раёну Віцебскай акругі. Адміністрацыйны цэнтар — вёска Дзевіна.

## Гісторыя
20 жніўня 1924 году створаны ў складзе Багушэўскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці).

У верасьні 1926 году сельсавет перайменаваны ў Клюкаўскі.

## Літаратура
*  С. 277

Катэгорыя:Былыя сельсаветы Багушэўскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1926 годзе
Мікаэль Ляндро

**Мікаэль Ляндро** (;  14 траўня 1979 году, Машкуль, Францыя) — францускі футбаліст і футбольны трэнэр, гуляў на пазыцыі брамніка. Выступаў за нацыянальную зборную Францыі.

## Кар’ера
### «Нант»
Ляндро вырас у футбольнай школе «Нанту», і доўгі час быў ягоным асноўным брамнікам. Ягоны дэбют прыйшоўся на матч супраць «Бастыі» ў 1996 годзе й скончыўся ўнічыю 0:0. Праз тры гады галкіпэр перамог са сваім клюбам у Кубку Францыі, а праз сэзон стаў ягоным двухразовым уладальнікам. Самы шчасьлівы момант у кар’еры Ляндро наступіў, мабыць, у 2001 годзе, калі «Нант» стаў чэмпіёнам Францыі.

### ПСЖ
У сэзоне 2005—2006 гадоў француз адыграў свой ​​апошні год у родным клюбе й пакінуў яго ў сувязі з заканчэньнем кантракту й жаданьнем выступаць на больш высокім узроўні. За «Нант» Ляндро правёў 335 матчаў у чэмпіянаце Францыі. Ён падпісаў чатырохгадовае пагадненьне з сталічным «Пары Сэн-Жэрмэн» і стаў ягоным капітанам, з тых часоў рэгулярна гуляючы за парыжан.

### «Ліль»
29 чэрвеня 2009 году Мікаэль перайшоў у «Ліль» падпісаўшы трохгадовы кантракт.

### «Бастыя»
23 сьнежня 2012 году Ляндро падпісаў шасьцімесяцовую дамову з карсыканскім клюбам «Бастыя». Пасьля пераезду на Корсыку, Ляндро паведаміў, што да гэтага ён адмовіўся ад пераходу ў італьянскі «Інтэр».

## Міжнародная кар’ера
За галоўную нацыянальную каманду Ляндро правёў крыху больш за дзесяць матчаў, застаючыся ў цені Фаб’ена Бартэза й Грэгары Купэ. Нягледзячы на гэта, ён узяў сабе першы нумар на чэмпіянаце сьвету 2006 году, і хоць не правёў там ніводнага матчу — стаў срэбраным прызэрам першынства. У 2008 годзе ня трапіў у заяўку каманды на чэмпіянат Эўропы 2008 году.

## Дасягненьні
**«Нант»**:
* Чэмпіён Францыі: 2001
* Уладальнік Кубка Францыі: 1999, 2000
* Уладальнік Супэркубка Францыі: 1999, 2001

**«Ліль»**:
* Чэмпіён Францыі: 2011
* Уладальнік Кубка Францыі: 2011

**Францыя**:
* Срэбраны прызэр Чэмпіён сьвету: 2006

## Крыніцы

## Вонкавыя спасылкі
* Афіцыйны сайт
* Профіль на сайце FFF.fr.

Катэгорыя:Францускія футбалісты
Катэгорыя:Францускія футбольныя трэнэры
Фляран Бальмон

**Фляран Бальмон** (;  2 лютага 1980 году, Сэнт-Фуа-ле-Ліён, Францыя) — былы францускі футбаліст, які гуляў на пазыцыі цэнтральнага паўабаронцы.

## Кар’ера
Фляран зьяўляецца выхаванцам футбольнай школы «Ліёну». 26 кастрычніка 2002 году, калі галоўным трэнэрам «Ліёну» быў Поль Ле Гуэн, дэбютаваў у матчы чэмпіянату Францыі супраць каманды «Аячча» ў гасьцёх, дзе ягоны клюб атрымаў перамогу зь лікам 1:0. Усяго за перашыя два сэзоны ў клюбе Фляран згуляў 11 матчаў. У 2003 годзе быў арандаваны ў «Тулюзай», дзе адыграў 34 матчы, ніводнага разу не забіўшы.

Улетку 2004 году правы на гульца выкупіла «Ніцца». Свой дэбютны матч за клюб з поўдня краіны Бальмон правёў 27 жніўня ў гульні супраць клюбу «Бастыя», якая скончылася зь лікам 1:1. Усяго на працягу чатырох сэзонаў гулец стала зьяўляўся ў асноўным складзе, згуляўшы за клюб 139 матчаў і забіўшы 4 мячы. У 2008 годзе перайшоў у склад «Лілю», стаўшы разам з клюбам у сэзоне 2010—2011 гадоў чэмпіёнам Францыі.

## Дасягненьні
**«Ліль»**:
* Чэмпіён Францыі: 2011
* Уладальнік Кубка Францыі: 2011

## Крыніцы

## Вонкавыя спасылкі
* Профіль на афіцыйным сайце ФК «Ліль»
* Статыстыка на сайце LFP.fr.

Катэгорыя:Францускія футбалісты
Андрэй Варанкоў

**Андрэй Варанкоў** ( 8 лютага 1989 году) — беларускі футбаліст, нападнік. У 2007—2011 гадах правёў 9 гульняў у складзе нацыянальнай зборнай Беларусі.

## Кар’ера
### Клюбная
Выхаванец мазырскага футболу, але юнаком апынуўся ў кіеўскім «Дынама». Гуляў за другую каманду, а пасьля аддаваўся ў арэнду ў клюбы ўкраінскай Прэм’ер-лігі. У сакавіку 2012 году быў аддадзены ў арэнду ў гарадзенскі «Нёман». Пасьля сканчэньня сроку арэнды ў гарадзенскім клюбе ў жніўні 2012 году зноў аддадзены ў арэнду, на гэты раз у запарожскі «Мэталюрг». З сакавіка 2013 году выступаў за «Дынама-2». У чэрвені 2013 году пакінуў «Дынама» ў якасьці свабоднага агента.

Пасьля растанак з «Дынама» доўгі час заставаўся бяз клюбу, але меў прапановы з Заходняй Эўропы. Толькі ў верасьні 2014 году далучыўся да мазырскай «Славіі», падпісаўшы кантракт да канца 2014 году. Застаўся ў «Славіі» і ў сэзоне 2015 году, калі клюб прабіўся ў Найвышэйшую лігу. Выступаў пераважна на пазыцыі «пад нападнікам», з 6 галявымі перадачамі быў найлепшым асыстэнтам клюбу ў сэзоне. У першай палове сэзону 2016 году звычайна выходзіў на замену, а пасьля зыходу з каманды Дзяніс Лапцева ўлетку застаўся асноўным нападнікам мазырчукоў. У студзені 2017 году перайшоў у «Гарадзею». У складзе каманды стаў адным з асноўных нападнікаў. У ліпені 2018 году паводле пагадненьня бакоў пакінуў клюб.

У сьнежні 2018 году далучыўся да брунейскага клюбу ДПММ, які выступае ў чэмпіянаце Сынгапура. У сэзоне 2019 году прывёў сваю каманду да чэмпіёнства, а сам з 21 голам стаў найлепшым бамбардзірам лігі. У лістападзе 2019 году на адзін год падоўжыў кантракт з ДПММ. У сэзоне 2020 году чэмпіянат Сынгапура хутка быў спынены, каманда не праводзіла афіцыйных матчаў. У 2021 годзе гуляў за ДПММ у чэмпіянаце Брунэю, дзе ў 6 матчах забіў 23 галы. У сэзоне 2022 году не выступаў, бо ДПММ ня браў удзел ані ў якіх лігах. У студзені 2023 году, пасьля таго як ДПММ вярнуўся ў чэмпіянат Сынгапуру, падоўжыў кантракт з клюбам. У сьнежні 2023 году пакінуў каманду.

### Міжнародная
Гуляў за моладзевую зборную Беларусі, зь якой здабыў бронзавы мэдаль моладзевага чэмпіянату Эўропы 2011 году ў Даніі (забіў на турніры 2 галы — Ісьляндыі з пэнальці і Гішпаніі). Гулец алімпійскай зборнай на Алімпіядзе ў Лёндане. 13 кастрычніка 2007 году дэбютаваў у нацыянальнай зборнай Беларусі.

## Дасягненьні
* Уладальнік Супэркубка Ўкраіны: 2007
* Чэмпіён Сынгапуру: 2019
* Бронзавы прызэр моладзевага чэмпіянату Эўропы: 2011

## Статыстыка

## Крыніцы

## Вонкавыя спасылкі
* Статыстыка «ПБ-Инфо»
* 
* 
* 

Катэгорыя:Беларускія футбалісты
Катэгорыя:Футбалісты зборнай Беларусі
Катэгорыя:Беларускія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году
Вадалазы пад дажджом

**«Вадала́зы пад дажджо́м»** () — чорна-белы анімацыйны фільм эстонца Прыйта Пярна і ягонай жонкі-беларускі Вольгі, выпушчаны ў 2009 року. Стужка стала самым пасьпяховым эстонскім мультфільмам, заваяваўшы 18 узнагарод на розных міжнародных фэстывалях.

## Сюжэт
Адзін дзень з жыцьця сужэнцаў. Ён працуе вадалазам, Яна — дантыстка ў начным пункце дапамогі. Яны сустракаюцца толькі зранку і ўвечары, каб разьвітацца, бо Яму час ісьці на працу, а Яна хоча спаць пасьля працы.

Над іхнім сьветам — бясконцы шэры дождж…

## Узнагароды
* «Залатая абракадабра» 16-га кінафэстывалю «Etiuda&Anima» (Кракаў, Польшча, 2009)
* Прыз «Дон Кіхот» ад Міжнароднай фэдэрацыі кінатаварыстваў на 16-м кінафэстывалі «Etiuda&Anima» (Кракаў, Польшча, 2009)
* Гран-пры міжнароднага фэстывалю анімацыйных фільмаў «Anima» (Брусэль, Бэльгія, 2010)
* Гран-пры міжнароднага фэстывалю анімацыйных фільмаў «Monstra» (Лісабон, Партугалія, 2010)
* Прыз за лепшы саўндтрэк на міжнародным фэстывалі анімацыйных фільмаў «Monstra» (Лісабон, Партугалія, 2010)
* Гран-пры міжнароднага фэстывалю «Animafest Zagreb» (Загрэб, Харватыя, 2010)
* Прыз места Хірасіма на міжнародным анімацыйным фэстывалі (Хірасіма, Японія, 2010)
* Прыз за лепшы сцэнар на міжнародным фэстывалі анімацыйных фільмаў «Fantoche» (Бадэн, Швайцарыя, 2010)
* Прыз за лепшы гук на міжнародным фэстывалі анімацыйных фільмаў «Fantoche» (Бадэн, Швайцарыя, 2010)
* «Срэбны воўк» за лепшы кароткамэтражны фільм на фэстывалі новага кіно (Манрэаль, Канада, 2010)
* Гран-пры міжнароднага фэстывалю анімацыйных фільмаў «Tofuzi» (Батумі, Грузія, 2010)
* Прыз за нардыйскі і балтыйскі фільм на Фрэдрыкстадзкім фэстывалі анімацыйных фільмаў «Fantoche» (Фрэдрыкстад, Нарвэгія, 2010)
* Прыз за лепшы сярэднемэтражны фільм на міжнародным фэстывалі анімацыйных фільмаў «Cinanima» (Эшпінью, Партугалія, 2010)
* Прыз за лепшы сцэнар на фэстывалі «Animated dreams» (Эстонія, 2010)
* Гран-пры міжнароднага фэстывалю анімацыйных фільмаў «Anifest» (Тржэбань, Чэхія, 2011)
* Прыз за лепшы міжнародны кароткамэтражны фільм на міжнародным фэстывалі анімацыйных фільмаў «Anifilm» (Тржэбань, Чэхія, 2011)
* Асаблівая адзнака за лепшую рэжысэрыю на міжнародным фэстывалі анімацыйных фільмаў «Animanima» (Сэрбія, 2011)
* Гран-пры 18-га міжнароднага фэстывалю «Крок» (Адэса, Украіна, 2011)

## Крыніцы

## Вонкавыя спасылкі
* Eesti Joonisfilm

Катэгорыя:Эстонскія мультфільмы
Катэгорыя:Фільмы 2009 году
Катэгорыя:Чорна-белыя фільмы
DIMM

**DIMM** ( — двухбаковы модуль памяці) — форм-фактар модуляў памяці DRAM, які ўяўляе зь сябе набор мікрасхем, зьмешчаных на пячатнай плаце. Гэтыя модулі памяці часьцей за ўсё выступаюць у ролі асноўнай запамінальнай прылады ў пэрсанальных кампутарах, працоўных станцыях і сэрвэрах. Модулі DIMM пераважылі на рынку памяці папярэдні форм-фактар SIMM (аднабаковы модуль памяці) з прыходам на рынак працэсараў мікраархітэктуры «Інтэл» P5 і першых працэсараў на ёй — Intel Pentium.

Галоўным адрозьненьнем паміж DIMM і яго папярэднікам SIMM зьяўляецца тое, што кантакты на абодвух баках модуля зьяўляюцца незалежнымі, у той час як у SIMM сымэтрычныя кантакты па баках модуля былі замкнёныя і адпаведна перадавалі адныя й тыя ж сыгналы. Аркамя гэтага, SIMM меў 32-бітную шыну зьвестак, а стандартны DIMM — 64-бітную. Працэсару Pentium зь яго 64-бітнай шынай патрабаваліся два модулі SIMM, усталяваныя ў адмысловыя слоты, каб цалкам запоўніць шыну — такім чынам працэсар працаваў з двума модулямі адначасова. Са зьяўленьнем DIMM неабходнасьць у падобнай канфігурацыі зьнікла.

## Вонкавыя спасылкі

Катэгорыя:Кампутарная памяць
Верацейскі сельсавет

Назву **Вераце́йскі [[сельсавет]]** маюць:

* Верацейскі сельсавет — былая адміністрацыйна-тэрытарыяльная адзінка ў складзе Арэхаўскага раёну Віцебскай вобласьці
* Верацейскі сельсавет — былая адміністрацыйна-тэрытарыяльная адзінка ў складзе Пліскага раёну Маладэчанскай вобласьці
Будзкі сельсавет

Назву **Бу́дзкі [[сельсавет]]** маюць:

* Будзкі сельсавет — былая адміністрацыйна-тэрытарыяльная адзінка ў складзе Аршанскага раёну Віцебскай вобласьці
* Будзкі сельсавет — былая адміністрацыйна-тэрытарыяльная адзінка ў складзе Багушэўскага раёну Віцебскай вобласьці
Рыё Мавюба

**Рыё́ Мавюба́** (;  8 сакавіка 1984 году, мора ля Анголы) — былы францускі футбаліст, паўабаронца. У 2004—2014 гадах выступаў за нацыянальную зборную Францыі.

## Кар’ера
### Клюбная
Пасьля пераходу ў асноўную каманду «Бардо» Мавюба дэбютаваў у матчы супраць ліёнскага «Алімпіку» ў студзені 2004 году. У ліпені 2007 году ён падпісаў пяцігадовы кантракт зь «Вільярэалам», але ў студзені 2008 году быў прададзены ў «Ліль» за 7 мільёнаў эўра.

### Міжнародная
Дэбютаваў у складзе нацыянальнай зборнай Францыі 18 жніўня 2004 году ў матчы супраць зборнай Босьніі й Герцагавіны, які скончыўся ўнічыю зь лікам 1:1.

## Дасягненьні
**«Бардо»**:
* Уладальнік Кубка Францускай лігі: 2007

**«Ліль»**:
* Чэмпіён Францыі: 2011
* Уладальнік Кубка Францыі: 2011

## Крыніцы

## Вонкавыя спасылкі
* Профіль на сайце ESPN

Катэгорыя:Францускія футбалісты
Каменскі сельсавет (Багушэўскі раён)

**Ка́менскі сельсавет** — былая адміністрацыйна-тэрытарыяльная адзінка ў складзе Багушэўскага раёну Віцебскай акругі. Адміністрацыйны цэнтар — вёска Каменка.

## Гісторыя
20 жніўня 1924 году створаны ў складзе Багушэўскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці).

У верасьні 1926 году сельсавет перайменаваны ў Стайкаўскі.

## Літаратура
*  С. 277

Катэгорыя:Былыя сельсаветы Багушэўскага раёну
Катэгорыя:Сельсаветы, створаныя ў 1924 годзе
Катэгорыя:Сельсаветы, скасаваныя ў 1926 годзе
Люка Дынь

**Люка́ Дынь** (;  20 ліпеня 1993 году, Мо, Францыя) — францускі абаронца ангельскага клюбу «Астан Віла». Выконвае абавязкі левага абаронцы, аднак, можа згуляць і на пазыцыі левага паўабаронцы.

## Кар’ера
### Клюбная
Люка пачаў гуляць у футбольным клюбе «Крэпі-э-Валё» пакуль ня быў заўважаны скаўтамі з клюбу «Ліль». 27 ліпеня 2010 году ён падпісаў свой ​​першы прафэсійны кантракт зь «Лілем» да 2013 году. Сваю першую гульню за клюб правёў 26 кастрычніка 2011 году ў пераможным матчы зь лікам 3:1 для каманды супраць клюбу «Сэдан» у розыгрышы Кубку Лігі.

У сэзоне 2011—2012 гадоў стаў стала трапляць у склад, дэбютаваўшы ў матчах чэмпіянату Францыі 22 лютага 2012 году ў матчы супраць «Сашо», які скончыўся перамогаў каманды зь Лілю. 29 жніўня 2012 году Люка забіў свой ​​першы гол у плэй-оф Лігі чэмпіёнаў у браму дацкага клюбу «Капэнгаген».

17 ліпеня 2013 году Дынь падпісаў пяцігадовы кантракт з «Пары Сэн-Жэрмэн». Як мяркуецца трансфэр абышоўся парыскаму клюбу каля 15 млн эўра.

### Міжнародная
У пэрыяд паміж 2008 і 2011 гадамі прадстаўляў зборную Францыю розных узростаў.

## Дасягненьні
**«Пары Сэн-Жэрмэн»**:
* Чэмпіён Францыі: 2014, 2015
* Уладальнік Кубка Францыі: 2015
* Уладальнік Кубка францускай лігі: 2014, 2015
* Уладальнік Супэркубка Францыі: 2013, 2014, 2015

**«Барсэлёна»**:
* Чэмпіён Гішпаніі: 2018
* Уладальнік Кубка Гішпаніі: 2017, 2018
* Уладальнік Супэркубка Гішпаніі: 2016

**Францыя**:
* Пераможца Лігі нацыяў УЭФА: 2021

## Крыніцы

## Вонкавыя спасылкі
* 
* 
* Профіль на сайце footballdatabase.eu

Катэгорыя:Францускія футбалісты
Франк Бэр’я

**Франк Бэр’я** (;  25 траўня 1983 году, Аржантэй, Францыя) — францускі футбаліст малягасійскага паходжаньня, абаронца.

## Кар’ера
### «Мэц»
Франк зьяўдяецца выхаванцам футбольных клюбаў «Клерфантэн» і «Мэц». Дэбютаваў за «Мэц» у хатняй гульні чэмпіянату Францыі 9 красавіка 2002 году супраць каманды «Сэдан», прайграным «цёмна-бардовымі» зь лікам 2:3. Бэр’я выступаў за «Мэц» да канца сэзону 2006—2007 гадоў, правёўшы за клюб 56 матчаў у Лізе 1 і 37 матчаў у Лізе 2.

### «Ліль»
Улетку 2007 году стаў гульцом клюбу «Ліль». Першы матч за «Ліль» згуляў 4 жніўня 2007 году ў першым туры чэмпіянату Францыі супраць «Ляр’ену». 11 сакавіка 2008 году Франк забіў першы гол у сваёй прафэсійнай кар’еры, які стаў пераможным у сустрэчы супраць «Лянсу» ў гульні 19-га туру чэмпіянату Францыі.

У сэзоне 2009—2010 гадоў матчам супраць ужыцкай «Слабады» Франк дэбютаваў у Лізе Эўропы. У наступным сэзоне Бэр’я ў складзе «Лілю» стаў чэмпіёнам і ўладальнікам Кубка Францыі. Дэбютаваў у Лізе чэмпіёнаў 14 верасьня 2011 году ў хатнім матчы супраць маскоўскага ЦСКА.

## Дасягненьні
**«Ліль»**:
* Чэмпіён Францыі: 2011
* Уладальнік Кубка Францыі: 2011

## Крыніцы

## Вонкавыя спасылкі
* Профіль на сайце transfermarkt.de
* Статыстыка на сайце footballdatabase.eu

Катэгорыя:Францускія футбалісты
Барыс Жуковіч

**Бары́с Мікала́евіч Жуко́віч** (27 ліпеня 1874, Пружаны Гарадзенскай губэрні, Расейская імпэрыя — 28 чэрвеня 1938, Ленінград, РСФСР, СССР) — расейскі архівіст, гісторык-археоляг. Сын протаярэя Мікалая Жуковіча.

## Жыцьцяпіс
Навучаўся ў Жыровіцкай духоўнай вучэльні, Літоўскай духоўнай сэмінарыі, Санкт-Пецярбурскай духоўнай акадэміі (1895—1899), вольным слухачом наведваў Санкт-Пецярбурскі ўнівэрсытэт (1899—1901) і Санкт-Пецярбурскі археалягічны інстытут.

З 4 красавіка 1905 працаваў у канцылярыі обэр-пракурора Сьвятога Сыноду, камісіі па разборы і парадкаваньні справаў, якія захоўваліся ў архіве Сыноду. З 1906 — выкладчык гісторыі ў Васілевостраўскай гімназіі Ведамства ўстановаў імпэратаркі Марыі, з 3 лістапада 1908 — памочнік архіварыюса архіву і бібліятэкі Сьвятога Сыноду. У 1920-я — сябра камісіі па апісаньні справаў і дакумэнтаў 2 Аддзяленьня IV сэкцыі Адзінага дзяржаўнага архіўнага фонду ў Петраградзе (пасьля Ленінград).

Арыштаваны 22 сьнежня 1933 року ў Ленінградзе па справе «яўлогіеўцаў», 25 лютага 1934 прыгавораны да зьняволеньня ў папраўчым лягеры. 19 сакавіка 1938 року ізноў арыштаваны, 11 чэрвеня прыгавораны да найвышэйшай меры пакараньня. Расстраляны ў Ленінградзе 28 чэрвеня 1938 року.

## Творчасьць
Склаў апісаньні II (часткова) і III (цалкам) тамоў «Апісаньня архіву заходнерускіх уніяцкіх мітрапалітаў». III том друкаваўся па меры падрыхтоўкі з 1905, аднак выданьне было спыненае пасьля бальшавіцкага перавароту 1917 року. Далейшы лёс «Апісаньня» невядомы, і за савецкім часам разбор архіву давядзецца праводзіць наноў.

Браў удзел у складаньні біяграфіяў некаторых заходнерускіх духоўных асобаў для «Расейскага біяграфічнага слоўніку». Аўтар «Паведамленьня пра архіў заходнерускіх уніяцкіх мітрапалітаў» (Петраград, 1915).

## Крыніцы і заўвагі

## Літаратура
* 

## Вонкавыя спасылкі
* Архіў Аляксандра-Неўскай Лаўры і працы па ягоным апісаньні

Катэгорыя:Нарадзіліся ў Пружанах
Катэгорыя:Расейскія архівісты
Катэгорыя:Расейскія гісторыкі
Катэгорыя:Навучэнцы Санкт-Пецярбурскай духоўнай акадэміі
Катэгорыя:Рэпрэсаваныя ў РСФСР
Катэгорыя:Расстраляныя
Катэгорыя:Памерлі ў Санкт-Пецярбургу
Млыны

**Млыны́** — вёска ў Камянецкім раёне Берасьцейскай вобласьці, на левым беразе ракі Лясной, у месцы сутокі апошняй з ракой Тачыяй, за 2,5 км на поўнач ад аўтадарогі Слонім&nbsp;—&nbsp;Высокае (), за 21 км на паўднёвы захад ад Камянцу, за 34 км на поўнач ад Берасьця, за 20 км на паўночны ўсход ад чыгуначнай станцыі Лышчыцы на лініі Берасьце&nbsp;—&nbsp;Беласток. Уваходзіць у Відамлянскі сельсавет.

## Гісторыя
* сярэдзіна XIX стагодзьдзя: вёска ў Ратайчыцкай воласьці Берасьцейскага павету Гарадзенскай губэрні Расейскай імпэрыі, адносілася на маёнтку Трасьцяніца, уласнасьць баронаў Марэнгэймаў. 
* 1897: паводле перапісу ў вёсцы 11 двароў, 94 жыхары, хлебазапасная крама, вадзяны млын. Побач знаходзілася аднайменнае ўрочышча і сядзіба барона Корфа.
* 1921: у складзе Турнаўскай гміны Берасьцейскага павету Палескага ваяводзтва міжваеннай Польшчы.
* 1939: у складзе Берасьцейскай вобласьці БССР.
* 1940: вёска ў Ратайчыцкім сельсавеце Камянецкага раёну Берасьцейскай вобласьці, 25 двароў, 125 жыхароў.
* 1949: арганізаваны калгас імя Варашылава, у якім аб’ядналіся 19 гаспадарак.
* 1961: у калгасе «Радзіма» (цэнтар — вёска Ратайчыцы).
* 2006: у Відамлянскім сельсавеце.

## Насельніцтва
* XIX стагодзьдзе: 1857 год — 62 рэвіскія душы
* XX стагодзьдзе: 1905 год — 120 жыхароў; 1923 год — 8 двароў, 41 жыхар; 1950 год — 24 гаспадаркі, 67 жыхароў; 1960 год — 102 жыхары; 1970 год — 82 жыхары; 1999 год — 39 жыхароў
* XXI стагодзьдзе: 2005 год — 34 жыхары, 18 двароў; 2010 год — 23 жыхары

## Інфраструктура
У складзе ААТ «Відамлянскае».

## Крыніцы

## Літаратура
*  С.&nbsp;64—65.

Катэгорыя:Відамлянскі сельсавет
Катэгорыя:Населеныя пункты Камянецкага раёну
Катэгорыя:Населеныя пункты, згаданыя ў XIX стагодзьдзі
Ледневіцкі сельсавет

**Ле́дневіцкі сельсавет** — былая адміністрацыйна-тэрытарыяльная адзінка ў складзе Сеньненскага раёну Віцебскай вобласьці. Адміністрацыйны цэнтар — вёска Ледневічы.

## Гісторыя
20 жніўня 1924 году створаны ў складзе Багушэўскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці). 8 ліпеня 1931 году раён скасаваны, сельсавет далучаны да Аршанскага раёну. 12 лютага 1935 году сельсавет перададзены ў склад адноўленага Багушэўскага раёну. 20 студзеня 1960 году раён скасаваны, сельсавет далучаны да Сеньненскага раёну.

## Населеныя пункты
* 1 студзеня 1947 году — 20

## Літаратура
*  С. 277
*  С. 290
*  С. 76

Катэгорыя:Былыя сельсаветы Сеньненскага раёну
Катэгорыя:Сельсаветы, створаныя ў 1924 годзе
Колрэйн (футбольны клюб)

«**Колрэйн**» () — паўночнаірляндзкі футбольны клюб з гораду Колрэйну. Заснаваны ў 1927 годзе. Чэмпіён Паўночнай Ірляндыі (1974), шасьціразовы ўладальнік Кубка Паўночнай Ірляндыі.

## Вонкавыя спасылкі
* Афіцыйны сайт

Катэгорыя:Колрэйн
Катэгорыя:1927 год у Вялікабрытаніі
Катэгорыя:Футбольныя клюбы, заснаваныя ў 1927 годзе
Красноўка

Назву **Красноўка** маюць:

## Населеныя пункты
### [[Беларусь]]
* Красноўка — вёска ў Нараўлянскім раёне Гомельскай вобласьці
* Красноўка — вёска ў Крупскім раёне Менскай вобласьці

## Рэкі
### [[Беларусь]]
* Красноўка — рака ў Менскай вобласьці, правы прыток ракі Вузьлянка, басэйн Нёмана

## Глядзіце таксама
* Краснае
* Краснаўка
Сямашка

Назву **Сямашка** маюць:

## Прозьвішчы
* Віктар Сямашка
* Дамінік Сямашка
* Ёсіф Сямашка
* Станіслаў (Людвікавіч) Сямашка
* Уладзі́мер (Ільі́ч) Сямашка

## Глядзіце таксама
* Сямашкі
Blizzard Entertainment

**Blizzard Entertainment, Inc.** — амэрыканская кампанія, распрацоўнік кампутарных гульняў, заснаваная 8 лютага 1991 году пад назвай **Silicon & Synapse** трыма выпускнікамі Ўнівэрсытэту Каліфорніі — Майклам Морэмам, Аленам Адамам і Франкам Пірсам. Кампанія месьціцца ў горадзе Ірвайн (Каліфорнія). Першымі самастойнымі распрацоўкамі кампаніі былі *[[Rock n' Roll Racing]]* і *[[The Lost Vikings]]* у 1993 годзе. Найбольшую вядомасьць кампаніі прынесьлі сэрыі гульняў *[[Warcraft]]*, *[[StarCraft]]* і *[[Diablo (сэрыя гульняў)|Diablo]]*.

## Вонкавыя спасылкі
* Афіцыйны сайт


Катэгорыя:Кампаніі ЗША
Ахова здароўя Віцебску

**Сыстэма аховы здароўя ў [[Віцебск]]у** складаецца зь сеткі амбуляторна-паліклінічных і стацыянарных лячэбна-прафіляктычных установаў:
* 7 сталых паліклінікаў,
* 6 дзіцячых паліклінікаў,
* 2 стаматалягічных паліклінікаў,
* 5 жаночых кансультацыяў,
* Віцебскі абласны дыягнастычны цэнтар,
* Віцебская абласная клінічная лякарня (УАЗ ВАКБ),
* Віцебская гарадзкая клінічная лякарня № 1,
* Цэнтральная клінічная лякарня,
* Гарадзкая клінічная лякарня хуткай мэдычнай дапамогі,
* Віцебская гарадзкая станцыя хуткай і неадкладнай мэдычнай дапамогі,
* Віцебскі абласны кардыялягічны дыспансэр,
* Віцебская абласная інфэкцыйная клінічная лякарня,
* Віцебскі абласны процісухотны дыспансэр,
* Віцебскі абласны скурна-вэнэралягічны дыспансэр,
* Дзіцячая абласная клінічная лякарня,
* Віцебскі абласны псыханэўралягічны дыспансэр,
* Віцебскі абласны эндакрыналягічны дыспансэр,
* Віцебскі абласны дыспансэр спартовай мэдыцыны,
* Віцебскія гарадзкія клінічныя радзільня № 1 і № 2,
* Віцебскі гарадзкі спэцыялізаваны Дом дзіцяці, 
* Віцебская абласная станцыя пераліваньня крыві (ВАСПК).

Дзейнічае Рэспубліканскі цэнтар мэдычнай рэабілітацыі ваяроў-інтэрнацыяналістаў і Віцебскі занальны цэнтар гігіены і эпідэміялёгіі .

Мэдычныя ўстановы горада, апроч спэцыялізаванай мэдычнай дапамогі, ажыцьцяўляюць санітарная асьвета і прапаганду здаровага ладу жыцьця, нарыхтоўку донарскай крыві, мэдэкспэртызу, санітарны нагляд за эпідэміялягічнай сытуацыяй і выкананьнем санітарных нормаў на вытворчасьці.

## Крыніцы

## Вонкавыя спасылкі
* Сайт Віцебскай абласной клінічнай лякарні

Катэгорыя:Віцебск
Арарат Ерэван

«**Арарат**» () — армянскі футбольны клюб з гораду Ерэвану. Заснаваны ў 1935 годзе. Чэмпіён СССР (1973), двухразовы ўладальнік Кубка СССР. Чэмпіён Армэніі (1993), шасьціразовы ўладальнік Кубка Армэніі.

## Крыніцы

## Вонкавыя спасылкі
* Афіцыйны сайт

Катэгорыя:Спорт у Ерэване